อสมท ลุ้นรับเงินเยียวยาครั้งสุดท้าย
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ในวันที่ 27 พ.ค.นี้ บอร์ด กสทช.จะพิจารณาการจ่ายเงินเยียวยาการเรียกคืนคลื่น 2600 เมกะเฮิรตซ์ จำนวน 154 เมกะเฮิรตซ์ บริษัท อสมท จำกัด (มหาชน) เนื่องจากขณะนี้คณะอนุกรรมการกฎหมาย ได้สรุปความเห็นเป็นที่เรียบร้อยแล้ว แต่ต้องการให้ อสมท ทำหนังสือยืนยันว่า วงเงินที่ อสมท ได้รับจากการคืนคลื่นนั้น อสมท จะเป็นผู้แบ่งให้กับคู่สัญญาเอง หรือจะให้ กสทช.เป็นผู้แบ่งเงินให้ ตามสัดส่วนที่ อสมท แจ้งสำหรับหลักเกณฑ์การจ่ายเงินเยียวยาให้ อสมท นั้น ขณะนี้มีข้อสรุปแล้วว่า จะใช้หลักเกณฑ์การถือครองคลื่นเป็นเวลา 6 ปี หรือ 8 ปี ซึ่งเรื่องนี้บอร์ด กสทช.จะต้องเป็นผู้ชี้ขาดตัดสิน ว่าจะเลือกกรณีได้ ทั้งนี้ก่อนหน้านี้ผลการศึกษาของจุฬาลงกรณ์ กรณีน้อยสุด คือ อสมท จะได้เงินเยียวยา 1500 ล้านบาท เป็นเวลา 15 ปี ขณะที่ อสมท เคยเสนอขอรับเงินชดเชยจากการคืนคลื่นวงเงิน 5000 ล้านบาท ดังนั้นจึงต้องรอการพิจารณาอนุมัติบอร์ด กสทช.อีกครั้ง เพื่อความชัดเจนว่า อสมท จะได้รับเงินเยียวยาจำนวนเท่าใดที่ประชุมบอร์ด กสทช.อนุมัติให้เรียงช่องทีวีเพื่อการศึกษาของกระทรวงศึกษาธิการ (ศธ.) จำนวน 17 ช่วง เริ่มตั้งแต่หมายเลข 37-53 เพื่ออำนวยความสะดวกในการเรียนการสอนผ่านทีวีในช่วงการแพร่ระบาดของไวรัสโควิด-19.
ในวันที่ 27 พ.ค.นี้ บอร์ด กสทช.จะพิจารณาการจ่ายเงินเยียวยาการเรียกคืนคลื่น 2600 เมกะเฮิรตซ์ จำนวน 154 เมกะเฮิรตซ์ บริษัท อสมท จำกัด (มหาชน) เนื่องจากขณะนี้คณะอนุกรรมการกฎหมาย ได้สรุปความเห็น
กสทช.,อสมท,จ่ายเงินเยียวยา,เงินเยียวยา อสมท.,ฐากร ตัณฑสิทธิ์,คืนคลื่น 2600,ข่าววันนี้